Bogno (Lugano)

Bogno lii oovdiš kieldâ Lugano pirrâdâhkoddeest Ticino kantonist Sveeicist. Onnáá peeivi tot kulá Lugano kaavpug Val Colla -nommâsii kaavpuguásán. Ive 2012 Bognost assii 142 olmožid. Kieldâ vijđodâh lâi 4,21 km², já ton ässeesaahâdvuotâ lâi 33,73 ässed/km².

Bogno naaburkieldah lijjii Certara já Valcolla Sveeicist sehe Cavargna já Val Rezzo Italiast.

Bogno kieldâ vuáđudui virgálávt ive 1803 talle ko Ticino kanton seervâi Sveeici vuárnumliiton. 

Historjá
San Rocco kirkko mainâšui vuossâmuu tove ive 1591, já tot vijđedui ive 1780. Ive 1811 Bogno iäránij Colla servikoddeest. 1800-lovvoost Bogno ässeeh lijjii čovgâ ohtâvuođâst Cavargna leevi ässeiguin Italia peln San Lucio -várádâhnjuáski peht. Ohtâvuođah Luganon kuittâg lasanii tast maŋa ko luodah toho huksejuvvojii iivij 1854 já 1886.

1900-lovo Bogno ässeeloho kiäppánij jotelávt, tastko eennâmtuálu ij lamaš innig siämmáá tehálâš ko ovdil já ulmuuh värrejii Luganon, kost lijjii pyerebeh máhđulâšvuođah finniđ pargo. Siämmást stuorrâ uási siijdâ tááluin muttojii luámutáállun, já onnáá peeivi táálui omâsteijeeh viettii Bognost luámuidis. 1900-lovo loopâst siijdâst toimii muorâčeppityejiviste já hooteel-raavâdviäsu.
Kieldâlahtem
Bogno kieldâ lopâttui cuáŋuimáánu 14. peeivi 2013, ko Bogno, Cadro, Carona, Certara, Cimadera, Sonvico já Valcolla kieldah lahtojii Luganon.

Aalmugjienâstem 20.11.2011
Bogno, Cadro, Certara, Cimadera, Lugano, Sonvico já Valcolla ässeeh tuhhiitii kieldâlahtem aalmugjienâstmist, mii uárnejui skammâmáánu 20. peeivi 2011. Kieldâlahtem tuhhiittii 76,69 % jienâsteijein. Bogno kieldâst jienâstii 72 olmožid. Sist 62 ađai 88,57 % tuhhiittii kieldâlahtem.

 Kieldâ  Jienâsteijeeh  %  Toháliih jienah  Kale  %  Ij  % Bogno               Cadro               Certara               Cimadera               Lugano               Sonvico               Valcolla               Ohtsis              

Aalmugjienâstem 11.3.2012
Carona ässeeh pessii jienâstiđ esken ive 2012. Njuhčâmáánu 11. peeivi 2012 uárnejui nubbe aalmugjienâstem, moos uásálistii puoh kieldah. Kieldâlahtem tuhhiittii 80,19 % jienâsteijein. Bogno kieldâst jienâstii 44 olmožid. Sist 40 ađai 90,91 % tuhhiittii kieldâlahtem.

 Kieldâ  Jienâsteijeeh  %  Toháliih jienah  Kale  %  Ij  % Carona               Bogno               Cadro               Certara               Cimadera               Lugano               Sonvico               Valcolla               Ohtsis              

Eennâmtiätu
Bogno lii Cassarate-nommâsii juuvâ leevi pajeuásist. Kieldâ kuávdáš lii suullân 972 m merâtääsi paajaabeln.

Viehâdâh
Ässeeloho

 Kirjálâšvuotâ 
 Bernhard Anderes: Guida d'arte della Svizzera italiana. Edizioni Trelingue, Porza-Lugano 1980, s. 296.
 Flavio Maggi: Patriziati e patrizi ticinesi. Pramo Edizioni, Viganello 1997.
 Simona Martinoli et al.: Guida d'arte della Svizzera italiana. Edizioni Casagrande, Bellinzona 2007, s. 383.

 Fáádást eres soojijn 

Käldeeh

Luokka:Lugano
Luokka:Sveeici ovdiih kieldah
Luokka:Sveeici siijdah